Bekende tuinkenner oorledeLyton Johnson Foto: colourfulgroup.co.za Lynton Johnson, die bekende tuinboukundige, is Vrydag oorlede terwyl hy sy 70ste verjaarsdag gevier het. Johnson is op 19 Junie 1944 in Durban gebore. Eckards Garden, die bekende tuinsentrum in Bedfordview, Johannesburg, het op Twitter sy medelye betoon. “Ons dink aan die familie van die bekende tuinkenner Lynton Johnson wat gisteraand gesterf het,” het die gebruiker @EckardsGarden geskryf. Johnson was ŉ outeur en bekende radiopersoonlikheid. Hy het Saterdagoggende op Talk Radio 702 en 567 Cape Talk die tuinprogram hanteer. Johnson laat sy vrou en drie kinders agter.